CELEX: 32008D0269
Language: et
Date: 2008-03-19 00:00:00
Title: 2008/269/EÜ: Komisjoni otsus, 19. märts 2008 , millega muudetakse otsust 2001/618/EÜ, et lisada Prantsusmaa Côtes-d’Armori, Finistère’i, Ille-et-Vilaine’i, Morbihani ja Nord’i departemangud Aujeszky haigusest vabade piirkondade loetellu (teatavaks tehtud numbri K(2008) 1072 all) (EMPs kohaldatav tekst)

27.3.2008   
            
            
               ET
            
            
               Euroopa Liidu Teataja
            
            
               L 85/9
            
         
      KOMISJONI OTSUS,
   19. märts 2008,
   millega muudetakse otsust 2001/618/EÜ, et lisada Prantsusmaa Côtes-d’Armori, Finistère’i, Ille-et-Vilaine’i, Morbihani ja Nord’i departemangud Aujeszky haigusest vabade piirkondade loetellu
   (teatavaks tehtud numbri K(2008) 1072 all)
   (EMPs kohaldatav tekst)
   (2008/269/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle artikli 9 lõiget 2 ja artikli 10 lõiget 2,
   ning arvestades järgmist:
   
               (1)
            
            
               Direktiivis 64/432/EMÜ on sätestatud eeskirjad, mida kohaldatakse ühendusesisese kauplemise puhul teatavate loomadega. Kõnealuse direktiivi artiklis 9 on sätestatud kohustuslikud riiklikud programmid teatavate nakkushaiguste, sealhulgas Aujeszky haiguse tõrjeks, mis tuleb esitada komisjonile heakskiitmiseks. Direktiivi 64/432/EMÜ artiklis 10 on sätestatud, et liikmesriigid esitavad komisjonile dokumendid nimetatud haiguste olukorra kohta oma territooriumil.
            
         
               (2)
            
            
               Komisjoni 23. juuli 2001. aasta otsuse 2001/618/EÜ (Aujeszky haigusega seotud lisatagatiste kohta ühendusesiseses sigadega kauplemises, Aujeszky haigust käsitleva teabe esitamise kriteeriumide kohta ja otsuste 93/24/EMÜ ja 93/244/EMÜ kehtetuks tunnistamise kohta) (2) I lisas on esitatud loetelu liikmesriikidest või nende piirkondadest, kus Aujeszky haigust ei esine ja kus vaktsineerimine on keelatud. Otsuse 2001/618/EÜ II lisas on esitatud liikmesriikide või nende piirkondade loetelu, kus on kasutusel Aujeszky haiguse likvideerimise heakskiidetud kava.
            
         
               (3)
            
            
               Prantsusmaal on Aujeszky haiguse likvideerimise programmi rakendatud mitu aastat ning Côtes-d’Armori, Finistère’i, Ille-et-Vilaine’i, Morbihani ja Nord’i departemangud kuuluvad nende piirkondade hulka, kus kõnealust programmi on kasutatud.
            
         
               (4)
            
            
               Prantsusmaa on komisjonile esitanud täiendavad dokumendid selle kohta, et Côtes-d’Armori, Finistère’i, Ille-et-Vilaine’i, Morbihani ja Nord’i departemangud on Aujeszky haigusest vabad, tõendades et kõnealune haigus on nendest departemangudest likvideeritud.
            
         
               (5)
            
            
               Komisjon on Prantsusmaa esitatud dokumendid läbi vaadanud ja jõudnud järeldusele, et need vastavad direktiivi 64/432/EMÜ artikli 10 lõike 1 nõuetele. Seepärast tuleks kõnealused departemangud lisada otsuse 2001/618/EÜ I lisas esitatud loetellu.
            
         
               (6)
            
            
               Seetõttu tuleks otsust 2001/618/EÜ vastavalt muuta.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2001/618/EÜ I ja II lisa asendatakse käesoleva otsuse lisa tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 19. märts 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT 121, 29.7.1964, lk 1977/64. Direktiivi on viimati muudetud komisjoni otsusega 2007/729/EÜ (ELT L 294, 13.11.2007, lk 26).
   
      (2)  EÜT L 215, 9.8.2001, lk 48. Otsust on viimati muudetud otsusega 2007/729/EÜ.
   
      LISA
      „
            I LISA
            Liikmesriigid ja nende piirkonnad, kus Aujeszky haigust ei esine ja kus vaktsineerimine on keelatud
            
                        ISO kood
                     
                     
                        Liikmesriik
                     
                     
                        Piirkonnad
                     
                  
                        CZ
                     
                     
                        Tšehhi Vabariik
                     
                     
                        Kõik piirkonnad
                     
                  
                        DK
                     
                     
                        Taani
                     
                     
                        Kõik piirkonnad
                     
                  
                        DE
                     
                     
                        Saksamaa
                     
                     
                        Kõik piirkonnad
                     
                  
                        FR
                     
                     
                        Prantsusmaa
                     
                     
                        Departemangud: Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute-Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire-de-Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        CY
                     
                     
                        Küpros
                     
                     
                        Kogu territoorium
                     
                  
                        LU
                     
                     
                        Luksemburg
                     
                     
                        Kõik piirkonnad
                     
                  
                        AT
                     
                     
                        Austria
                     
                     
                        Kogu territoorium
                     
                  
                        SK
                     
                     
                        Slovakkia
                     
                     
                        Kõik piirkonnad
                     
                  
                        FI
                     
                     
                        Soome
                     
                     
                        Kõik piirkonnad
                     
                  
                        SE
                     
                     
                        Rootsi
                     
                     
                        Kõik piirkonnad
                     
                  
                        UK
                     
                     
                        Ühendkuningriik
                     
                     
                        Kõik Inglismaa, Šotimaa ja Walesi piirkonnad
                     
                  
         
            II LISA
            Liikmesriigid või nende piirkonnad, kus on kasutusel Aujeszky haiguse likvideerimise heakskiidetud kava
            
                        ISO kood
                     
                     
                        Liikmesriik
                     
                     
                        Piirkonnad
                     
                  
                        BE
                     
                     
                        Belgia
                     
                     
                        Kogu territoorium
                     
                  
                        ES
                     
                     
                        Hispaania
                     
                     
                        Galicia, País Vasco, Asturiasi, Cantabria, Navarra ja La Rioja autonoomsed piirkonnad.
                        Leóni, Zamora, Palencia, Burgosi, Valladolidi ja Ávila provintsid Castilla y Leóni autonoomses piirkonnas.
                        Las Palmase provints Kanaari saartel.
                     
                  
                        IT
                     
                     
                        Itaalia
                     
                     
                        Bolzano provints
                     
                  
                        NL
                     
                     
                        Madalmaad
                     
                     
                        Kogu territoorium
                     
                  ”